Attēls, kurā ir koks, zāle, debesis, ārtelpa

Apraksts ģenerēts automātiski

**Dignājas pamatskolas**

**pašnovērtējuma ziņojums**

|  |  |
| --- | --- |
| Dignājas pagasts, Jēkabpils novads, 2023.gada 5.septembrī |  |
| (vieta, datums) |  |

Publiskojamā daļa

1. **Izglītības iestādes vispārīgs raksturojums**
   1. Izglītojamo skaits un īstenotās izglītības programmas 2022./2023. mācību gadā

|  |  |  |  |  |  |
| --- | --- | --- | --- | --- | --- |
| Izglītības programmas nosaukums | Izglītības  programmas  kods | Licence | | Izglītojamo skaits, uzsākot programmas apguvi 2022./2023.m.g (01.09.2022.) | Izglītojamo skaits, noslēdzot 2022./2023.m.g.  (31.05.2023.) |
| Nr. | Licencēšanas  datums |
| Pirmsskolas izglītības programma | 01011111 | V-42 | 23.03.2010. | 27 | 28 |
| Speciālās pirmsskolas izglītības programma izglītojamajiem ar jauktiem attīstības traucējumiem | 01015611 | V-4800 | 03.06.2021. | 1 | 1 |
| Pamatizglītības programma | 21011111 | V-43 | 23.03.2010. | 34 | 34 |
| Speciālās pamatizglītības programma izglītojamajiem ar mācīšanās traucējumiem | 21015611 | V-276 | 01.09.2014. | 3 | 3 |

* 1. Izglītības iestādes iegūtā informācija par izglītojamo iemesliem izglītības iestādes maiņai un mācību pārtraukšanai izglītības programmā (2-3 secinājumi par izglītojamiem, kuri uzsākuši vai pārtraukuši mācības izglītības iestādē):
     1. dzīvesvietas maiņa nav bijusi 2022./2023. mācību gada laikā;
     2. vēlme mainīt izglītības iestādi nav izteikta 2022./2023. mācību gada laikā;
     3. iestājies 1 bērns pirmsskolā.
  2. Pedagogu ilgstošās vakances un atbalsta personāla nodrošinājums

|  |  |  |  |
| --- | --- | --- | --- |
| NPK | Informācija | Skaits | Komentāri (nodrošinājums un ar to saistītie izaicinājumi, pedagogu mainība u.c.) |
|  | Ilgstošās vakances izglītības iestādē (vairāk kā 1 mēnesi) 2022./2023. māc.g. (līdz 31.05.2023.) | Nav | Stabils pedagogu kolektīvs, kadru mainība praktiski nenotiek. |
|  | Izglītības iestādē pieejamais atbalsta personāls izglītības iestādē, noslēdzot 2022./2023. māc.g. (līdz 31.05.2023.) | 3 (nepilnas slodzes) | Psihologs, logopēds, medicīnas māsa |

**2.Izglītības iestādes darbības pamatmērķi un prioritātes**

2.1**. Izglītības iestādes misija** – Izglītība visiem. Skola kā sistēma, kurā visi mācās un pilnveidojas.

2.2**. Izglītības iestādes vīzija** par izglītojamo – zinošs, radošs, atbildīgs skolēns skolā kā izglītības centrā, materiāli nodrošinātā un estētiski sakoptā vidē.

**Mērķis:** Dignājas pamatskola- kā mācīšanās organizācija ,kura pastāvīgi mainās un pielāgojas jauniem apstākļiem, kurā atbalsta katra skolēna mācīšanos un īsteno mācīšanās iedziļinoties pieeju, Tajā skolēni, skolotāji, skolas vadība un personāls individuāli un kopīgi mācās, lai sasniegtu savus un kopējos mērķus.

2.3**. Izglītības iestādes vērtības**  cilvēkcentrētā veidā – gudrība, cieņa, atbildība, sadarbība.

* 1. 2022./2023. mācību gada darba prioritātes un sasniegtie rezultāti

|  |  |  |
| --- | --- | --- |
| Prioritāte | Sasniedzamie rezultāti kvantitatīvi un kvalitatīvi | Norāde par uzdevumu izpildi (Sasniegts/daļēji sasniegts/ Nav sasniegts) un komentārs |
| Komponente Kompetences un sasniegumi.  Prioritāte  **1.** **Izglītojamo izaugsmes dinamikas izpratnes veidošana** | Kvalitatīvi:   * vienota izpratne par izglītojamo izaugsmes dinamiku; * izveidoti izglītojamo izaugsmes dokumentēšanas rīki; * tiek izmantoti līmeņu apraksti, lai novērtētu izglītojamo mācību sasniegumus | Sasniegts. Jautājums izskatīts pedagoģiskās padomes sēdē.  Sasniegts. Izglītojamie veido portfolio  Sasniegts. |
| Kvantitatīvi:   * organizēta pedagogu diskusija par izglītojamo izaugsmes dinamikas būtību un dinamikas mērīšanas rīkiem; * izveidoti izglītojamo izaugsmes dokumentēšanas rīki; * notikusi mācību stundu vērošana par līmeņu aprakstu izmantošanu, vērtējot izglītojamo mācību sasniegumus | Sasniegts. Organizēta diskusija augustā un atkārtoti -martā. Pedagogi vienojušies par izglītojamo izaugsmes dinamikas mērīšanas rīkiem.  Sasniegts. Vērota mācību stundu efektivitāte pie visiem pedagogiem. |
| Komponente  Kvalitatīvas mācības.  Prioritāte  **2. Izglītības programmu īstenošana: mācību darba efektivitātes paaugstināšana** | Kvalitatīvi:   * mācību stundās laiks tiek izmantots lietderīgi; * plānotā rezultāta sasniegšanai tiek izvēlēti efektīvi mācīšanās rīki; * jēgpilni mācību uzdevumi tiek izvēlēti atbilstoši; sasniedzamajam rezultātam; * notiek virzība uz pašvadītu mācīšanos; * notiek pedagogu savstarpējā sadarbība starppriekšmetu saiknes realizēšanā, nodrošinot veiksmīgāku caurviju prasmju ieviešanu. | Sasniegts.  Stundu vērošana liecina, ka izvēlēti efektīvi mācīšanās rīki, laiks tiek izmantots lietderīgi.  Sasniegts.  Daļēji sasniegts.  Daļēji sasniegts. |
| Kvantitatīvi:   * vērotas mācību stundas pie 30% pedagogu; * iegūta atgriezeniskā saite;   organizēta izglītojamo aptauja par efektīvu laika izmantošanu mācību stundu laikā | Sasniegts.  Sasniegts. |

* 1. Informācija, kura atklāj izglītības iestādes darba prioritātes un plānotos sasniedzamos rezultātus 2023./2024. mācību gadā (kvalitatīvi un kvantitatīvi)

|  |  |
| --- | --- |
| Prioritāte | Sasniedzamie rezultāti kvantitatīvi un kvalitatīvi |
| **1. Izglītības programmu īstenošana, iekļaujošās izglītības nodrošināšana** | Kvalitatīvi:   * mācību stundās tiek nodrošināta sasniedzamo rezultātu izpilde; * tiek realizēta mācību procesa individualizācija un diferenciācija; * veikts darbs ar talantīgajiem skolēniem; izglītojamie piedalījušies mācību priekšmetu olimpiādēs. |
| Kvantitatīvi:   * pozitīva ikdienas mācību sasniegumu dinamika; * Izglītojamo dalība olimpiādēs un konkursos; * nodrošināts pedagoga palīgs izglītojamajiem matemātikā un latviešu valodā; * vērotas mācību stundas 20% pedagogu semestrī; * sastādīti individuālie plāni 6 izglītojamajiem ar speciālām vajadzībām; * pedagogi apguvuši kursus darbam ar izglītojamajiem ar speciālām vajadzībām; * organizēts pieredzes apmaiņas seminārs sadarbībā ar Kokneses attīstības centru un Ludzas pirmsskolas izglītības iestādi. |
| **2.Izglītojamo sociāli emocionālo prasmju attīstīšana** | Kvalitatīvi:   * izglītojamajiem ir izpratne par mobingu un tā atšķirību no konflikta; * izglītojamie apguvuši dažādas aktivitātes mobinga prevencijai; * audzināšanas stundās tiek izmantota “Neklusē” mācību metodika mobinga preventīvai novēršanai. |
| Kvantitatīvi:   * izglītojamajiem notikusi tiešsaistes nodarbība par mobinga prevenci; * notikušas 3 nodarbības izglītojamo vecākiem tiešsaistē; * klašu audzināšanas stundās iekļautas tēmas par sociāli emocionālo audzināšanu; * notikušas mācības un izglītojoši pasākumi skolas personālam |
| **3.Caurviju prasmju “Jaunrade un uzņēmējdarbība” attīstīšana** | Kvalitatīvi:   * jaunrades kā caurviju prasmes attīstīšana interešu izglītībā: Skatuves runa, Dignojīši; * mācību priekšmetu stundās un ārpusstundu pasākumos attīstītas caurviju prasmes -jaunrade un uzņēmējdarbība. |
| Kvantitatīvi:   * nodrošināta izglītojamo apmācība 7.-9.klasēm Latvijas jauniešu apmācības projektā “Esi līderis;” * notikušas 8 robotikas nodarbības sadarbībā ar Zasas vidusskolu; * iegūtas godalgotās vietas valsts mēroga konkursos un skatēs. |

1. **Kritēriju izvērtējums** 
   1. Kritērija “Izglītības turpināšana un nodarbinātība” stiprās puses un turpmākās attīstības vajadzības

|  |  |
| --- | --- |
| Stiprās puses | Turpmākās attīstības vajadzības |
| Izglītojamajiem ar zemiem mācību sasniegumiem pieejamas konsultācijas, lai nodrošinātu izglītības turpināšanu. |  |
| Nav vērojama izglītojamo mācību pārtraukšana. |  |
| Izglītojamos regulāri iepazīstina ar dažādiem karjeras izglītības jautājumiem |  |
| Pieejamas Jēkabpils novada karjeras konsultanta konsultācijas. |  |
| Tiek izzinātas absolventu turpmākās izglītības gaitas | Monitorēt absolventu turpmākās mācības vai profesionālo darbību vismaz gadu pēc absolvēšanas, iegūt atgriezenisko saiti. |

* 1. Kritērija “Mācīšana un mācīšanās” stiprās puses un turpmākās attīstības vajadzības

|  |  |
| --- | --- |
| Stiprās puses | Turpmākās attīstības vajadzības |
| Ir izveidota mācību sasniegumu dinamikas prognoze un analīze | Jāveicina pašvadītu mācīšanos |
| Mācību stundās tiek izmantotas dažādas mācību metodes un metodiskie paņēmieni. |  |
| Stundās tiek uzdoti jēgpilni uzdevumi, kuri virza uz sasniedzamo rezultātu. |  |
| Tiek attīstīta izglītojamo prasme domāt par savu mācīšanos un apzināti apgūt mācīšanās prasmes. |  |
| Tiek piedāvāti dažāda izziņas līmeņa uzdevumi. |  |
| Izstrādāta mācību sasniegumu vērtēšanas kārtība, kuru saprot izglītojamie un vecāki. |  |
| Pedagogi sadarbojas ar atbalsta personālu, pielāgo mācības konkrētiem izglītojamajiem. | Lielāka atbalsta personāla kapacitāte. |

* 1. Kritērija “Izglītības programmu īstenošana” stiprās puses un turpmākās attīstības vajadzības

|  |  |
| --- | --- |
| Stiprās puses | Turpmākās attīstības vajadzības |
| Tiek nodrošināta un aktualizēta informācija VIIS datu bāzē |  |
| Pamatojoties uz izglītojamo vajadzībām un vecāku pieprasījumu, licencētas 2 izglītības programmas izglītojamajiem ar garīgās attīstības traucējumiem pamatskolā un pirmsskolas posmā. | Jānodrošina pedagoga palīgs. Nepieciešami asistenta pakalpojumi. |
| Pedagogiem ir nodrošināta nepieciešamā kvalifikācija un profesionālās kompetences pilnveide. | Pieredzes apmaiņa iekļaujošās izglītības jautājumos. |
| Esošās izglītības programmas nodrošina izglītojamo vajadzības atbilstoši pedagoģiski medicīniskās komisijas ieteikumiem. |  |
| Izvērtēta darba plānā iekļauto pasākumu efektivitāte. |  |
| Organizēti pārdomāti mācību un ārpusstundu pasākumi, kas nodrošina izglītības programmas mērķu sasniegšanu un papildina ikdienas mācību un audzināšanas procesu. |  |
| Pieejams kvalitatīvs nodrošinājums ar resursiem un infrastruktūru izglītības programmu realizēšanai. | Motivēt izglītojamos dalībai mācību priekšmetu olimpiādēs. |

**4. Informācija par lielākajiem īstenotajiem projektiem par 2022./2023. mācību gadā**

* 1. Projekta īsa anotācija un rezultāti.

|  |  |  |
| --- | --- | --- |
| Nr.p.k. | ESF projekts | Rezultāti |
|  | “Atbalsts izglītojamo individuālo kompetenču attīstībai”. | Notika individuālās konsultācijas matemātikā. Nodrošināts pedagoga palīgs matemātikā sākumskolas posmā. |
|  | “Veselības veicināšanas un slimību profilakses pieejamības uzlabošana Jēkabpils novada pašvaldībā” | Apgūtas peldēt prasmes (18 nodarbības) Līvānu peldbaseinā 1.-4. klašu izglītojamajiem un 5-6 gadīgajiem izglītojamajiem pirmsskolā (12 nodarbības). |
|  | “Atbalsts priekšlaicīgas mācību pārtraukšanas samazināšanai”. | Sastādīti individuālie mācību plāni, sniegts psihologa atbalsts un individuālās konsultācijas. |
|  | Veselību veicinošo skolu projekts | Popularizēts veselīgs dzīvesveids, atkritumu šķirošana un otreizējā pārstrāde, dalība Zaļās jostas konkursos |
|  | Lauku atbalsta dienesta programma “Piens un augļi skolai” | Nodrošināts skolas piens un augļi visiem izglītojamajiem. |

1. **Informācija par institūcijām, ar kurām noslēgti sadarbības līgumi**

5.1. Noslēgts līgums par mācību vadības platformas “Uzdevumi.lv” un “PROF” izmantošanu mācību procesā.

5.2. Noslēgts līgums ar ISEC par Skola 2030 platformas “skolo.lv” mācību materiālu izmantošanu mācību procesā izglītības programmu īstenošanai.

5.3. Noslēgts līgums ar CSDD par sadarbību un izglītojamo apmācību ceļu satiksmes drošībā ar mērķi nokārtot eksāmenu un iegūt velosipēda vadītāja apliecību.

5.4. Noslēgts sadarbības līgums ar “Latvijas Uzņēmējdarbības un menedžmenta akadēmiju” par dalību Latvijas jauniešu apmācības projektā “Esi līderis” 7.-9. klašu izglītojamajiem.

5.5. Pieteikta dalība projektā “Neklusē” ar mērķi attīstīt izglītojamo sociāli emocionālās prasmes un veikt prevencijas pasākumus mobinga samazināšanai un novēršanai.

1. **Audzināšanas darba prioritātes trim gadiem un to ieviešana**

6.1. Prioritāte: nodrošināt iespēju katram izglītojamajam kļūt par atbildīgu personību sabiedrībā, veicināt izglītojamā izpratni par vērtībām un tikumiem, sekmējot to iedzīvināšanu, bagātinot kultūrvēsturisko pieredzi, stiprinot piederību un lojalitāti Latvijas valstij.

Caurviju prasmju attīstīšana saskaņā ar audzināšanas programmu 2023./2024. mācību gadā: jaunrade un uzņēmējdarbība, sadarbība, digitālā pratība -tehnoloģiju jēgpilna izmantošana, papildinot mācīšanas un mācīšanās iespējas

**Audzināšanas mērķis** -lietpratīgs skolēns, kurš grib un spēj mācīties visu mūžu. Prot risināt reālas dzīves situācijas, radīt inovācijas, attīstīt dažādas personības īpašības, kas palīdz veidoties par laimīgu un atbildīgu personību.

**Uzdevumi**

* Veicināt pilsonisko līdzdalību un patriotismu, organizējot valsts svētkus un latviešu tautas tradicionālo svētku svinēšanu, kas padziļina izpratni par Latvijas vēsturi, veicina lepnumu par Latvijas valsti un cilvēkiem, veicina piederību savai izglītības iestādei, novadam.
* Veicināt izglītojamā patstāvību un atbildīgu rīcību, nodrošinot izglītojamo pārstāvniecību un līdzdalību priekšlikumu izteikšanā un lēmumu pieņemšanā, to izpildes nodrošināšanā un izvērtēšanā.
* Veicināt izglītojamā izpratni par ģimeni, vecāku lomu un savstarpējām attiecībām ģimenē, organizējot pasākumus, kas sekmē šo vērtību stiprināšanu.

6.2. Galvenie secinājumi pēc mācību gada izvērtēšanas.

Veikta ārpusstundu pasākumu izvērtēšana, pasākumi organizēti, nosakot konkrētu sasniedzamo rezultātu, ir jēgpilni. Izglītojamie apguvuši pašvadītas mācīšanās prasmes, darbojoties līdzpārvaldē, plānojot, organizējot un vadot pasākumus. Audzināšanas darbā tika akcentētas izglītības iestādes pamatvērtības: gudrība, cieņa, atbildība un sadarbība. Attīstītas caurviju prasmes -pašvadīta mācīšanās, sadarbība, digitālā pratība. Klases audzināšanas stundās ietvertas visas audzināšanas tematiskās grupas: sevis izzināšana un pilnveidošana, piederība valstij, pilsoniskā līdzdalība, karjeras izvēle, veselība un vide, drošība.

Audzināšanas darbā pielietotas daudzveidīgas metodes un formas: darbs ar masu medijiem, diskusija, drāmas metode, pārrunas, Riņķa laiks, portfolio, projekts, sarunas mazās grupās, situāciju spēles, situāciju analīze, vizualizācija, viktorīnas, ekskursijas, skolas telpu noformēšana, priekšnesumu gatavošana, talkas, radošās darbnīcas un skolas pasākumi.

1. **Citi sasniegumi**
   1. Jebkādi citi sasniegumi, par kuriem vēlas informēt izglītības iestāde (galvenie secinājumi par izglītības iestādei svarīgo, specifisko).

Jēkabpils novada apbalvošanas ceremonijā “Svētki izcilībai” par augstiem sasniegumiem valsts mēroga konkursos tika apbalvoti 5 izglītojamie, folkloras kopa "Dignōjīši" un folkloras kopas vadītāja.

Dalība konkursos, ārpusskolas pasākumos 2022./2023.mācību gadā

|  |  |  |
| --- | --- | --- |
| Konkursa nosaukums | Dalībnieku skaits | Iegūtā vieta novadā, valstī |
| Skatuves runas konkurss Jēkabpils novadā | 2 | 2.pakāpe -2 |
| Radošo darbu konkurss “Mans veselīgā uztura šķīvis” | 7 | Pateicība -7 |
| Konkurss “Gribu būt mobils” pusfināls Ogrē | 8 | Dalība -8 |
| Sēlijas novada stāstnieku konkurss “Teci, teci, valodiņa 2023” | 4 | 1.pakāpe -3  2.pakāpe -1 |
| Stāstnieku konkurss “Teci, teci, valodiņa 2023” VISC | 4 | 1.pakāpe -1  2.pakāpe -3 |
| Sēlijas novada tradicionālās muzicēšanas konkurss “Klaberjakte 2023” | Folkloras kopa “Dignōjīši” (jaunākā un vidējā vecuma grupa) | 1.pakāpe -2  “Zelta muzikanti” |
| Tradicionālās muzicēšanas konkurss “Klaberjakte 2023” VISC | Folkloras kopa “Dignōjīši” muzikantu kapela | 2.pakāpe |
| Sēlijas novada tradicionālais dejošanas konkurss “Vedam danci 2023.” | Folkloras kopa “Dignōjīši” (lielie, mazie dancotāji) | 1.pakāpe -2  “Zelta dejotāji” |
| Tradicionālais dejošanas konkurss “Vedam danci 2023.”VISC | Folkloras kopa “Dignōjīši” (lielie dancotāji) | 2.pakāpe -1 |
| Stāstnieku konkurss “Anekdošu virpulis 2023.” VISC | 2 | 2.pakāpe -2 |
| Vizuālās mākslas darbu konkurss “Raiņa dzejas atklātne” | 4 | Dalība |
| Latvijas Dabas muzeja konkurss “Cielavas gudrības” noslēgums (5 kārtās) | 3 | Dalība |
| Sēlijas novada tradicionālās dziedāšanas video konkurss “Dziesmu dziedu, kāda bija” | 4 | 1.pakāpe -4  2 dalībnieki izvirzīti dalībai Rīgā. |
| Tradicionālās dziedāšanas konkurss “Dziesmu dziedu, kāda bija” Rīgā | 2 | 2.pakāpe -2 |
| Dienvidlatgales un Sēlijas reģionālais sarīkojums “Pulkā eimu, pulkā teku” | Folkloras kopa “Dignōjīši” | 1.pakāpe |
| “Pulkā eimu, pulkā teku” noslēgums Cesvainē | Folkloras kopa “Dignōjīši” | Pateicība |
| Pavasara kross | 7 | Dalība |

* 1. Izglītības iestādes informācija par galvenajiem secinājumiem:

7.2.1. pēc izglītojamo snieguma izvērtējuma valsts pārbaudes darbos par 2022./2023. mācību gadu;

|  |  |  |  |  |  |
| --- | --- | --- | --- | --- | --- |
| Diagnosticējošie darbi | Matemātika 3.klasei % | Latviešu val. 3.klasei % | Matemātika 6.klasei % | Latviešu val. 6.klasei % | Dabaszinības 6.klasei % |
| 2021./2022. | 49,28 | 62,67 | 49,28 | 60,87 | 55,21 |
| 2022./2023. | 60,62 | 71,88 | 60,5 | 54,5 | 66,5 |
|  | +11,34 | +9,21 | +11,22 | -6,37 | +11,29 |

Diagnosticējošajos darbos pārsvarā ir optimāls līmenis (virs 60%). Par 11,34% paaugstinājušies diagnosticējošo darbu rezultāti 3.klasē matemātikā un par 9,21% -latviešu valodā, kā arī paaugstinājušies rezultāti matemātikā -par 11,22% un dabaszinībās 6. klasei -par 11,29%. Vērojams neliels samazinājums latviešu valodā 6. klasei (par 6,37%), jo nebija iekļauta mutvārdu daļa, kurā izglītojamie uzrāda augstākus mācību sasniegumus. Vairums kļūdu dabaszinībās 6.klasei un latviešu valodā 3.klasei radušās, neuzmanīgi izlasot uzdevumu noteikumus. Jātrenē skolēnu uzmanība, tekstpratība, lasītprasme, jāpievērš uzmanība pareizrakstībai visos mācību priekšmetos.

7.2.2. par sasniegumiem valsts pārbaudes darbos.

**Valsts pārbaudes darbu rezultāti Dignājas pamatskolā 2022./2023. m. g.**

|  |  |  |  |  |  |  |
| --- | --- | --- | --- | --- | --- | --- |
| Valsts pārbaudes darbi | CE 9.klasei matemātika | | CE 9.klasei latviešu val. | | CE 9.klasei angļu val. | |
| Mācību gads | Skaits | % vidējais | Skaits | % vidējais | Skaits | % vidējais |
| 2022./2023. | 2 | 32,5 | 2 | 46 | 2 | 45 |

**Valsts pārbaudes darbu 9. klasei rezultātu salīdzinājums izglītojamajiem ar gada vērtējumiem pēdējos 3 gados**

Izglītojamajiem zināšanu un prasmju vērtējumi angļu valodā pēdējos 3 gados atbilst kopvērtējumam centralizētajā eksāmenā. Vidējo vērtējumu valsts pārbaudes darbos samazina iegūtais zemais vērtējums izglītojamajam ar speciālo izglītības programmu, kuram ir mācīšanās traucējumi, grūtības ar teksta lasīšanu un izpratni gan angļu, gan latviešu valodā, kā arī nepadodas komplekso (nestandarta) uzdevumu risināšana matemātikā. Centralizētajā eksāmenā latviešu valodā tekstveides un mutvārdu runas vērtējumi atbilst gada vērtējumiem mācību priekšmetā, vērojamas grūtības gramatikas likumu ievērošanā rakstveida daļā, kas izpaudās ikdienas darbā.

Centralizētajā eksāmenā matemātikā iegūts vidējs vērtējums, kas atbilst gada vērtējumiem. 7. klasē ir bijuši augstāki mācību sasniegumi, bet turpmāko novērtējumu ietekmējusi attālinātā mācīšanās (Covid sekas) un zemā mācīšanās motivācija.

Kopumā eksāmenu rezultāti atbilst gada vērtējumiem mācību priekšmetos.

**Starpdisciplinārā diagnosticējošā darba 9.klasei rezultāti 2022./2023. m. g.**

Starpdisciplinārajā diagnosticējošajā darbā iegūts viduvējs sniegums -53,5%, vājāki rezultāti vērojami ķīmijas sadaļā, augstāki rezultāti -ģeogrāfijā (61,5%), fizikā (50%), sociālo zinību (73,5%), vēstures (50%) un dizaina sadaļās (50%) . Kopumā sniegumu samazina vērtējums izglītojamajam ar speciālo izglītības programmu.

Jāmotivē skolēni mācību darbam, jēgpilni jāizmanto IT, demonstrējumi, jāpalielina praktisko darbu īpatsvars ķīmijā un fizikā.

* 1. Izglītības iestādes galvenie secinājumi par izglītojamo sniegumu ikdienas mācībās.

Ikdienas mācībās vidējais sniegums 2022./2023. mācību gadā, ieskaitot izglītojamos ar speciālo izglītības programmu, ir 6,62. Izvērtējot mācību sasniegumus mācību priekšmetos, pārsvarā ir optimāls līmenis (6-8 balles). Vairāk kā 7 balles (vidēji) ikdienas mācībās vērojamas 5.,6. un 8. klasē, kur nav izglītojamo ar speciālo izglītības programmu. Izglītojamajiem grūtības sagādā matemātikas (5,63) un fizikas (5,54) apguve, kur uzrādīts pietiekams līmenis. Nepieciešams nodrošināt atbalsta pasākumus matemātikā un fizikā.